ai4bharat/Pralekha huggingface dataset:
எரிசக்தி அமைச்சகம்
பீகாரில் கிஷேன்கன்ச்-தர்பாங்கா 400 கிலோ வாட் மின்பகிர்வு கட்டுமானத்துக்கு மத்திய மின்துறை அமைச்சர் அடிக்கல்
பீகார் மாநிலத்தில் உள்ள சகர்ஷா என்ற இடத்தில் கிஷேன்கன்ச்-தர்பாங்கா 400 கிலோ வாட் மின்பகிர்வு கட்டுமானத்துக்கு மத்திய மின்துறை அமைச்சர் திரு.ஆர்.கே. சிங் அடிக்கல் நாட்டினார். ரூ.100 கோடி மதிப்பிலான இந்த திட்டத்தை, மின்துறை அமைச்சகத்தின் கீழ் செயல்படும் பொதுத்துறை நிறுவனமான பவர்கிரிட் செயல்படுத்துகிறது.
பவர்கிரிட் நிறுவனத்தின் முயற்சிகளை பாராட்டிய திரு.ஆர்.கே.சிங், தேசிய மின்தொகுப்புடன், ஒவ்வொரு மாநிலத்தையும் இணைப்பதில், பவர்கிரிட் நிறுவனம் முக்கிய பங்காற்றுகிறது என தெரிவித்தார். மாநிலங்களுக்கு இடையேயான இந்த மின் பகிர்வு மூலம், பீகார் மாநிலம் குறைந்த செலவில் மின்சாரத்தை பெற முடியும் எனவும் அவர் கூறினார். கிஷேன்கன்ச் -தர்பாங்கா 400 கிலோ வாட் மின்பகிர்வு கட்டுமானத் திட்டம் நிறைவடைந்தவுடன் பீகாரின் சகர்ஷா மாவட்டத்தில் மின் விநியோக சூழல் மேம்படும். வடக்கு பீகாரின் குறைந்தழுத்த மின்சார பிரச்னைக்கு தீர்வு ஏற்படும் எனவும் அமைச்சர் திரு.ஆர்.கே. சிங் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653854
தகவல் மற்றும் ஒலிபரப்பு அமைச்சகம்
தகவல் & ஒலிபரப்பு அமைச்சகத்தின் சுதந்திர தின கொண்டாட்டம்: தூர்தர்ஷன் மற்றும் வானொலியில் நாள் முழுவதும் சிறப்பு நிகழ்ச்சிகள்
இந்திய சுதந்திரத்தின் 75 ஆண்டுகளை குறிக்கும் விடுதலையின் அம்ரித் மகோத்சவத்தில் அதிகம் பேர் கலந்து கொள்வதை உறுதி செய்வதற்கும், விழிப்புணர்வை உருவாக்குவதற்கும், ‘மக்கள் பங்களிப்பு மற்றும் மக்கள் இயக்கத்தின்’ முழு உணர்வோடு பல்வேறு புதுமையான நிகழ்ச்சிகளுக்கு தகவல் மற்றும் ஒலிபரப்பு அமைச்சகம் ஏற்பாடு செய்துள்ளது. புதிய இந்தியாவை நோக்கிய பயணத்தில் தியாகம் மற்றும் நாட்டுப்பற்று ஆகியவற்றை நினைவுக்கூர்ந்து மக்களின் பங்களிப்பை உறுதி செய்வதே இதன் நோக்கமாகும். பல்வேறு முறைகள் மற்றும் ஊடகங்களில் நாடு முழுவதும் நிகழ்ச்சிகளுக்குக் ஏற்பாடு செய்யப்பட்டுள்ளது.
சுதந்திரப் போராட்டத்தின் அதிகம் அறியப்படாத நாயகர்கள் உள்ளிட்ட விடுதலை போராட்ட வீரர்களின் பங்களிப்பை நினைவுக் கூறும் வகையில் அமைந்திருப்பது ஒன்றிணைந்த நிகழ்ச்சிகளின் முக்கிய அம்சங்களில் ஒன்றாகும். ‘ஆசாதி கா சஃபர் ஆகாசவாணி கே சாத்’ எனும் நிகழ்ச்சியை 2021 ஆகஸ்ட் 16 முதல் தேசிய மற்றும் பிராந்திய அலைவரிசைகளில் அகில இந்திய வானொலி தொடங்கவுள்ளது. தினமும் காலை 8.20 மணிக்கு இந்தியிலும், 8.50 மணிக்கு ஆங்கிலத்திலும் ஒலிபரப்பாகவுள்ள சுதந்திரப் போராட்ட வீரர்கள் குறித்த இந்த ஐந்து நிமிட நிகழ்ச்சியில், அந்தந்த தினத்தில் நடைபெற்ற முக்கிய வரலாற்று மற்றும் அரசியல் சிறப்புமிக்க நிகழ்வுகள் நினைவுக் கூறப்படும். மக்கள் பங்களிப்பின் உணர்வை மேலும் ஊக்கப்படுத்தும் வகையில், ‘தேசிய மற்றும் பிராந்திய அம்ரித் மகோத்சவ வினாடி வினா’ நிகழ்ச்சியையும் ஆகஸ்ட் 16 முதல் அகில இந்திய வானொலி  ஒலிபரப்பவுள்ளது.
அந்தந்த தினத்தில் நடைபெற்ற முக்கிய வரலாற்று மற்றும் அரசியல் சிறப்புமிக்க நிகழ்வுகளை நினைவுக் கூறும் ஐந்து நிமிட தினசரி நிகழ்ச்சி ஒன்றை 2021 ஆகஸ்ட் 16 முதல் தூர்தர்ஷன் ஒளிபரப்பவுள்ளது. டிடி நியூஸ் அலைவரிசையில் காலை 8.55 மணிக்கும் டிடி இந்தியா அலைவரிசையில் காலை 8.30 மணிக்கும் இந்த நிகழ்ச்சி ஒளிபரப்பாகும்.
தேசபக்தி மற்றும் தியாக உணர்வை எடுத்துரைக்கும் திரைப்படங்களையும் தூர்தர்ஷன் ஒளிபரப்பவுள்ளது. இந்துஸ்தான் கி கசம் மற்றும் திரங்கா ஆகிய திரைப்படங்கள் 2021 ஆகஸ்ட் 1 அன்று ஒளிபரப்பாகும். புது நிறுவனங்கள் , ராணுவம், விண்வெளி மற்றும் முக்கிய சட்டங்கள் குறித்த சிறப்பு நிகழ்ச்சிகளும் ஒளிபரப்பாக தொடங்கியுள்ளன. செங்கோட்டையில் இருந்து நேரலை, சிறப்பு நிகழ்ச்சிகள் என நாள் முழுவதும் சிறப்பு நிகழ்ச்சிகளை தூர்தர்ஷன் ஒளிபரப்பவுள்ளது.
காந்தி, மேகிங் ஆஃப் மகாத்மா, கரே பைரே உள்ளிட்ட திரைப்படங்களை தனது ஓடிடி தளமான www.cinemasofindia.com-ல் 2021 ஆகஸ்ட் 15 முதல் 17 வரை தேசிய திரைப்பட வளர்ச்சிக் கழகம் ஒளிபரப்பவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745414
எஃகுத்துறை அமைச்சகம்
சிறப்பு எஃகுக்கான உற்பத்தியுடன் தொடர்புடைய ஊக்குவிப்புத் திட்டம் குறித்த கருத்தரங்கு: எஃகுத்துறை அமைச்சகம் நடத்துகிறது
சிறப்பு எஃகுக்கான உற்பத்தியுடன் தொடர்புடைய ஊக்குவிப்புத் திட்டம் குறித்த கருத்தரங்கை புதுதில்லியில் உள்ள டாக்டர் அம்பேத்கர் சர்வதேச மையத்தில் எஃகுத்துறை அமைச்சகம் அக்டோபர் 25-ம் தேதி நடத்துகிறது
இதில் மத்திய எஃகுத்துறை அமைச்சர் திரு ராம்சந்திர பிரசாத் சிங், மற்றும் இத்துறை இணை அமைச்சர் திரு பஃகன் சிங் குலாஸ்தே ஆகியோர் துவக்க உரையாற்றுகின்றனர். நிதி ஆயோக் தலைமைச் செயல் அதிகாரி திரு அமிதாப் காந்த் மற்றும் அரசுத்துறை மூத்த அதிகாரிகள் இந்தக் கருத்தரங்கில் பங்கேற்பார்கள்.
2023-24ஆம் நிதியாண்டு முதல் 2029-30 நிதியாண்டு வரை ரூ.6,322 கோடி மதிப்பில் சிறப்பு எஃகுக்கான உற்பத்தியுடன் ஊக்குவிப்புத் திட்டத்திற்கு மத்திய அரசு ஒப்புதல் அளித்தது. குறிப்பிடத்தக்க முதலீட்டை ஈர்ப்பதன் மூலம், இந்த உற்பத்தியுடன தொடர்புடைய ஊக்குவிப்புத் திட்டம் உள்நாட்டில் சிறப்பு எஃகுக்கான உற்பத்தியை அதிகரிக்கும். தற்சார்பு இந்தியா இலக்கைக் கருத்தில் கொண்டு இத்திட்டம் கொண்டுவரப்பட்டுள்ளது. இத்திட்டம் புதிய முதலீட்டாளர்களையும் தற்போதுள்ள கம்பெனிகள் புதிய தொழில்நுட்பங்களை நாட்டில் கொண்டு வரவும் வழி வகுக்கும். இது குறித்த விரிவான அறிவிப்புகள் மற்றும் வழிகாட்டுதல்கள் எஃகுத் துறை அமைச்சகத்தின் இணையதளத்தில் வெளியிடப்பட்டுள்ளது.
இத்திட்டம் குறித்து விரிவாக விவாதிக்க தொழில்துறை பங்குதாரர்களுடன் தொழில்நுட்ப அமர்வுகளுக்கு இந்தக் கருத்தரங்கில் திட்டமிடப்பட்டுள்ளது. இந்தக் கருத்தரங்கில் அரசு அதிகாரிகள், பொதுத்துறை எஃகு நிறுவனங்களின் அதிகாரிகள் மற்றும் முதலீட்டாளர்கள் எஃகு சங்கத்தினர் உட்பட பலர் கலந்து கொள்கின்றனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1765905
----
(Visitor Counter : 180
பிரதமர் அலுவலகம்
அதிபர் புட்டினுக்கும் பிரதமருக்கும் இடையேயான தொலைபேசி உரையாடல்
இந்தியப் பொதுத் தேர்தலில் பிரதமர் திரு நரேந்திர மோடி வெற்றி பெற்றதையடுத்து ரஷ்ய கூட்டாட்சியின் அதிபர் திரு விளாடிமிர் புட்டின் பிரதமருக்கு தமது வாழ்த்துகளைத் தெரிவித்துக் கொண்டார். இரு நாட்டு மக்களுக்கு இடையேயான நீண்டகால நட்பை மேலும் வலுப்படுத்துவதோடு, இருநாடுகளைப் பிணைக்கும் சிறப்பு மற்றும் சலுகையோடு கூடிய யுத்தி சார்ந்த பங்களிப்பை பிரதமர் மேம்படுத்துவார் என்ற உறுதியையும் அதிபர் புட்டின் தெரிவித்துக் கொண்டார்.
அதிபர் புட்டினின் வாழ்த்துகளுக்கு பிரதமர் நன்றி தெரிவித்துக் கொண்டார். இருதரப்பினருக்கு இடையே வளர்ந்து வரும் ஒத்துழைப்பையும் கடந்த சில மாதங்களாக அதிபர் புட்டினுடனான தனிப்பட்ட பரிமாற்றத்தையும் அவர் பதிவு செய்தார். மேலும் இந்தியாவிற்கும், ரஷ்யாவுக்கும் இடையே உள்ள காலத்தைக் கடந்த நீண்டகால இருதரப்பு பங்களிப்பை வளர்க்க அதிபர் புட்டினுடன் இனி நடக்கவிருக்கும் சந்திப்புக்களை எதிர்பார்த்திருப்பதாகவும் பிரதமர் கூறினார்.
--------
விகீ/எல்கே/கீதா
(Visitor Counter : 82
இளைஞர் நலன் மற்றும் விளையாட்டு அமைச்சகம்
மத்திய அமைச்சர் அனுராக் சிங் தாக்கூர், பஞ்சாப் மாநிலத்தில் ஐஐடி ரோபாரில் இருந்து நாடு தழுவிய இளைஞர் விழாவைத் தொடங்கி வைத்தார்
மத்திய இளைஞர் நலன் விவகாரங்கள் & விளையாட்டு, தகவல் ஒலிபரப்புத்துறை அமைச்சர் திரு.அனுராக் சிங் தாக்கூர் இன்று பஞ்சாபில் உள்ள ஐஐடி ரோபரில் இருந்து இளைஞர் விழா-இந்தியா@2047 என்ற நிகழ்ச்சியை தொடங்கி வைத்தார்.
பிரதாப்கர் , ஹரித்வார் , தார் மற்றும் ஓசங்காபாத் , ஹனுமன்கர் , சராய்கேலா , கபுர்தலா , ஜல்கான் , விஜயவாரா , கரீம் நகர் , பாலக்காடு , கடலூர்  ஆகிய இடங்களில் இளைஞர் விழா ஒரே நேரத்தில் நடத்தப்பட்டது. முதல் கட்டமாக 2023 31 மார்ச்-க்குள் நாடு முழுவதும் 150 மாவட்டங்களில் இளைஞர் சக்தியைக் கொண்டாடும் வகையில் இளைஞர் விழா நடத்தப்படும்.
நிகழ்ச்சியைத் தொடங்கி வைத்து, இளைஞர்களிடையே பேசிய அனுராக் சிங் தாக்கூர், உலகிலேயே அதிக இளைஞர் சக்தியை நம் நாடு கொண்டுள்ளதாகவும், நமது மகத்தான திறனை அடைய பாடுபட வேண்டும் என்றும் அனுராக் சிங் தாக்கூர் குறிப்பிட்டார்.
மேலும், மாணவர்கள் தங்களுடைய மனதில் பாதிப்பை ஏற்படுத்திய சமூகப் பிரச்சனையைத் தேர்ந்தெடுத்து அந்தப் பிரச்சினைகளுக்குத் தீர்வு காண உழைக்க வேண்டும் என்றும் அவர் வலியுறுத்தினார். "இளைஞர்களே வருங்காலத்தை உருவாக்குபவர்கள்" என்றும் அவர் கூறினார்.
பின்னணி;
இளைஞர் நலன் விவகாரங்கள் மற்றும் விளையாட்டு அமைச்சகத்தின் இளைஞர் அமைப்பான நேரு யுவ கேந்திரா சங்கதன் நாடு முழுவதும் அனைத்து மாவட்டங்களிலும் இளைஞர் விழா-இந்தியா@2047 நிகழ்ச்சியை ஏற்பாடு செய்கிறது. இதன்படி, மாவட்ட அளவிலான இளைஞர் விழா 2023 மார்ச் முதல் ஜூன் வரை நடைபெற உள்ளது.
மாவட்ட அளவில் வெற்றி பெறுபவர்கள், 2023 ஆகஸ்ட் முதல் செப்டம்பர் வரை நடைபெறும் மாநில அளவிலான நிகழ்ச்சியில் பங்கேற்பர். இதில் வெற்றி பெறுபவர்கள், 2023-ம் ஆண்டு அக்டோபர் மாதத்தில் டெல்லியில் நடைபெற உள்ள தேசிய அளவிலான இளைஞர் விழாவில் பங்கேற்பர்.
கீழ்க்கண்ட தலைப்புகளில் இளம் கலைஞர்கள், எழுத்தாளர்கள், புகைப்படக் கலைஞர்கள், பேச்சாளர்கள் போட்டியிடவுள்ளனர்.
1. வளர்ந்த இந்தியாவின் இலக்கு
2. அடிமைத்தனம் அல்லது காலனித்துவ மனநிலையை அகற்றுதல்
3. நமது பாரம்பரியம் மற்றும் மரபுகளில் பெருமிதம் கொள்ளுதல்
4. ஒற்றுமை மற்றும் ஒத்துழைப்பு
5. குடிமக்களின் கடமை உணர்வு.
15 முதல் 29 வயதுக்குட்பட்ட இளைஞர்கள் இந்த போட்டிகளில் பங்கேற்கலாம்.
உள்நாட்டு விமானப் போக்குவரத்து அமைச்சகம்
உடான் திட்டத்தின் கீழ் 405 விமான வழித்தடங்கள்
சிறிய நகரங்களுக்கும் விமான சேவையை விரிவுபடுத்தும் பிராந்திய இணைப்புத் திட்டமான உடான் திட்டத்தின் கீழ், 405 வழித்தடங்களில் விமானங்கள் இயக்கப்படுவதாக மத்திய விமானப்போக்குவரத்துத் துறை இணை அமைச்சர் ஜெனரல் வி.கே.சிங் தெரிவித்துள்ளார். மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், மொத்தம் 948 வழித்தடங்களில் விமானங்களை இயக்க, இந்தியா விமான நிலையங்கள் ஆணையம் அனுமதி அளித்திருப்பதாக கூறியுள்ளார். இதில், 9, மார்ச் 2022 நிலவரப்படி, 8 ஹெலிகாப்டர் தளங்கள் உட்பட 65 விமான நிலையங்கள் மற்றும் 2 நீர்நிலை விமான நிலையங்களை  உள்ளடக்கி மொத்தம் 405 வழித்தடங்களில் விமான சேவை நடத்தப்பட்டு வருவதாக அவர் தெரிவித்துள்ளார்.
பிராந்திய இணைப்புத் திட்டத்தின் கீழ், 14 நீர்நிலை விமானதளங்கள், 36 ஹெலிபேட் உட்பட 154 விமான நிலையங்கள், உடான் திட்டத்தின் கீழ் விமான சேவைகளை தொடங்க தேர்வு செய்யப்பட்டிருப்பதாகவும், ஜெனரல் வி கே சிங் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805763
வணிகம் மற்றும் தொழில்துறை அமைச்சகம்
2021 நவம்பர் மாதத்துக்கான மொத்த விலைக் குறியீடு 
2021 நவம்பர் மாதத்துக்கான மொத்த விலைக் குறியீட்டை  தொழில் மேம்பாடு மற்றும் சர்வதேச வர்த்தகத் துறை  வெளியிட்டுள்ளது. தற்காலிக மொத்தவிலைக் குறியீட்டு எண்: ஒவ்வொரு மாதமும் 14-ம் தேதி  வெளியிடப்பட்டு வருகிறது.
ஆண்டு பணவீக்க விகிதம் நவம்பர் மாதத்தில் 14.23 சதவீதமாக  இருந்தது. இது 2020 நவம்பர் மாதத்துடன் ஒப்பிடுகையில் 2.29 சதவீதமாக இருந்தது. கனிம எண்ணெய்கள், அடிப்படை உலோகங்கள், உணவு தயாரிப்புகள், கச்சா பெட்ரோலியம் மற்றும் இயற்கை வாயு, ரசாயனங்கள் மற்றும் ரசாயன பொருட்கள் உள்ளிட்டவற்றின் விலைகள் உயர்ந்ததால் கடந்த ஆண்டு இதே மாதத்துடன் ஒப்பிடுகையில் பண வீக்கமும் அதிகரித்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781242
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.86 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.86 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.95 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811167
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 9.22 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842249
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 35.75 கோடி தடுப்பூசி டோஸ்கள் போடப்பட்டுள்ளன.
111 நாட்களுக்கு பிறகு நாளொன்றின் புதிய பாதிப்பு, கடந்த 24 மணி நேரத்தில் 34,703ஆக பதிவாகியுள்ளது.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 101 நாட்களுக்குப் பிறகு, 4,64,357 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.52 சதவீதமாகும்.
நம் நாட்டில் இதுவரை 2,97,52,294 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 51,864 பேர் குணமடைந்துள்ளார்கள்.
தொடர்ந்து 54-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 97.17 சதவீதமாக அதிகரித்துள்ளது.
வாராந்திர தொற்று உறுதி விழுக்காடு ஐந்து சதவீதத்திற்கும் குறைவாக சரிந்து, 2.40 சதவீதமாக உள்ளது.
தினசரி தொற்று உறுதி வீதம் தொடர்ந்து 15 நாட்களாக மூன்று சதவீதத்திற்கும் குறைவாக, 2.11 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 42.14 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732988
வணிகம் மற்றும் தொழில்துறை அமைச்சகம்
சிறு, குறு, நடுத்தரத் தொழில் ஏற்றுமதியாளர்களுக்கான டிஜிட்டல் தளம்: அமைச்சர் திரு. சுரேஷ் பிரபு தொடங்கிவைத்தார்

மத்திய தொழில் மற்றும் வர்த்தகத் துறை அமைச்சர் திரு. சுரேஷ் பிரபு சிறு, குறு, நடுத்தரத் தொழில் ஏற்றுமதியாளர்கள் தங்களது வர்த்தகத்தைப் பதிவேற்றவும் வளர்ந்துவரும் உலகளாவிய தொழிலில் ஈடுபட உதவும் வகையிலுமான புதிய டிஜிட்டல் தளத்தைத்  புது தில்லியில் இன்று  தொடங்கிவைத்தார்.
இது தொடர்பாக இந்திய ஏற்றுமதியாளர் சங்கங்களை  சேர்ந்தவர்கள் பங்கேற்ற நிகழ்ச்சியில் பேசிய அமைச்சர், இத்தகைய புதிய சிந்தனையைச் செயல்படுத்துவதற்காக ஏற்றுமதி அமைப்பினரைப் பாராட்டினார். “இந்த முயற்சி இந்தியாவின் பலதரப்பட்ட ஏற்றுமதி உத்தியை விரிவுபடுத்துவதற்குத் துணை புரியும். கலையையும் கைவினைஞர்களையும் சந்தையுடன் இணைப்பதற்கும் உதவும்” என்றார்.
“ஏற்றுமதிக்குப் பெரிய அளவில் உதவும் வகையில் 300 இடங்கள் அடையாளம் காணப்பட்டு விரைவில் பதிவு செய்யப்படும்” என்றும் அமைச்சர் தெரிவித்தார்.
மேலும் விவரங்களை அறிய : http://pib.nic.in/ என்ற வலைதளத்தைக் காணவும்.
பிரதமர் அலுவலகம்
சர்வதேச ஆவணக் காப்பக தினத்தில் ஆவணக் காப்பு முக்கியத்துவத்தைப் பிரதமர் வலியுறுத்தியுள்ளார்
முறையான ஆவணக் காப்பின் அவசியத்தையும் நமது பாரம்பரியம் மற்றும் அறிவைப் பாதுகாப்பதில் அதன் முக்கியத்துவத்தையும் பிரதமர் திரு நரேந்திர மோடி எடுத்துரைத்துள்ளார்.
சர்வதேச ஆவணக் காப்பகத் தினத்தையொட்டி இந்திய தேசிய ஆவணக் காப்பகத்தால் ஏற்பாடு செய்யப்பட்ட கண்காட்சிக் குறித்த ட்விட்டர் செய்திக்கு பதில் அளித்து பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது:
“முறைப்படியான ஆவணக் காப்பு என்பது நமது பாரம்பரியம் மற்றும் அறிவைப் பாதுகாக்க மேற்கொண்டுள்ள உறுதிப்பாட்டுக்கு சான்றாகும். கடந்த காலத்துடன் எதிர்காலத் தலைமுறைகளை இணைப்பதை இது உறுதி செய்வதோடு நமது கூட்டான ஞானத்தை தொடர்ந்து கட்டமைக்கும். நமது வரலாற்றை விடாமுயற்சியுடன் பாதுகாக்கும் நமது ஆவணக் காப்பாளர்களை நாம் பாராட்டுவோம்.”
----
AP/SMB/KPG/GK
(
அறிவியல் மற்றும் தொழில்நுட்பத்துறை
சொத்துக்களையும், வேலைவாய்ப்புகளையும் உருவாக்குவதற்காக மத்திய அரசு
தொழில்சார்ந்த ஸ்டார்ட்-அப் நிறுவனங்களை ஊக்குவிக்கிறது: மத்திய இணையமைச்சர் டாக்டர்.ஜிதேந்திர சிங்
சொத்துக்களையும், வேலை வாய்ப்புகளையும் உருவாக்குவதற்காக மத்திய அரசு தொழில்சார்ந்த ஸ்டார்ட்-அப் நிறுவனங்களை ஊக்குவித்து வருவதாக மத்திய அறிவியல் தொழில்நுட்பத்துறை இணையமைச்சர் டாக்டர்.ஜிதேந்திர சிங் தெரிவித்துள்ளார்.
புதுதில்லியில் உள்ள என்ஐஐ-யின் 37-வது நிறுவன தின விழாவில் கலந்துகொண்டு உரையாற்றிய அவர், ஸ்டார்ட்-அப்களை தக்க வைத்துக்கொள்ள வேண்டிய பொறுப்பு தொழில்துறைக்கு உண்டு என்றார். நாட்டில் புத்தாக்கங்களின் சூழலை உருவாக்குவதற்கு, பிரதமர் நரேந்திர மோடி தலைமையிலான மத்திய அரசு முக்கியத்துவம் அளிப்பதால், அதற்குநிதி ஒதுக்கீடு தடையாக இருக்காது என்று கூறினார்.
தற்சார்பு இந்தியா என்ற பிரதமர் நரேந்திர மோடியின் கொள்கைக்கு இந்தியாவின் கொரோனா தடுப்பூசி நிலைப்பாடு, மருந்து நிறுவனங்கள், தொழிற்சாலைகள் மற்றும் கல்வி ஆராய்ச்சி நிறுவனங்களை ஒருங்கிணைத்ததற்கு உதாரணமாகத் திகழ்வதாகவும் குறிப்பிட்டார்.
மத்திய அரசு, தொழில்துறையை முன்னேற்ற தனது அனைத்து உதவிகளையும் அளிக்கும் என உறுதி அளித்தார்.
இந்தியா விரைவில் உலகளாவிய உயிர்- உற்பத்தி கேந்திரமாக மாறும் எனவும், 2025ம் ஆண்டிற்குள், உயிர்- உற்பத்தி நாடுகளில், முதல் 5 முன்னணி நாடுகளில் ஒன்றாக உருவெடுக்கும் எனவும் அமைச்சர் நம்பிக்கை தெரிவித்தார்.
விடுதலையின் அமிருதக் காலத்தில், இந்தியப் பொருளாதாரத்தில், உயிர்- தொழில்நுட்பங்கள் முக்கியப் பங்காற்றும் எனவும், இந்தியாவை உலகின் முன்னணி நாடாக மாற்றும் என்றும் நம்பிக்கை தெரிவித்தார்.
கடந்த 8 ஆண்டுகளில் உயிர்-தொழில்நுட்ப ஸ்டார்ட்-அப்களின் எண்ணிக்கை 100 மடங்காக அதிகரித்திருக்கிறது என்றார். அதாவது 2014ம் ஆண்டு, 52 ஆக இருந்து ஸ்டார்ட்-அப்களின் எண்ணிக்கை 2022ம் ஆண்டு 5300-ஆக உயர்ந்ததையும் மத்திய இணையமைச்சர் டாக்டர். ஜிதேந்திர சிங் சுட்டிக்காட்டினார்.
இந்த நிகழ்ச்சியில் உயிர்-தொழில்நுட்பத்துறை செயலாளர் டாக்டர் ராஜேஷ் கோகலே, ஐஐஎம் இயக்குநர் பேராசிரியர் ரிஷிகேஷ டி. கிருஷ்ணன் உள்ளிட்ட பலர் கலந்துகொண்டனர்.
சிறப்பு சேவைகள் மற்றும் கட்டுரைகள்
பல்வேறு நாடுகளின் ரூ.50.71 லட்சம் மதிப்பிலான கரன்சிகளை சென்னை விமான நிலைய சுங்கத்துறையினர் பறிமுதல் செய்தனர்
சென்னை விமான நிலைய சுங்கத்துறையினருக்கு கிடைத்த தகவலின் அடிப்படையில் துபாயிலிருந்து வந்த மூன்று பேர், கொழும்பிலிருந்து வந்த ஒருவர், பாங்காக்கிலிருந்து வந்த ஒருவர் ஆகியோரை அதிகாரிகள் சோதனை செய்தனர். அப்போது அவர்கள் தங்களது பெட்டிகள் மற்றும் காலணிகளில் மறைத்து வைத்திருந்த ரூ.50.71 லட்சம் மதிப்பிலான வெளிநாட்டு கரன்சிகளை பறிமுதல் செய்தனர். இது குறித்து விசாரணை நடைபெற்று வருகிறது
சென்னை சர்வதேச விமான நிலைய சுங்கத்துறையின் முதன்மை ஆணையர் திரு கே ஆர் உதய்பாஸ்கர் வெளியிட்ட செய்திக்குறிப்பில் இந்த தகவல் தெரிவி்க்கப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில்கள் மூலம் இளைஞர்களுக்கு வேலைவாய்ப்பு
குறு, சிறு மற்றும் நடுத்தரத் தொழில்கள் அமைச்சகம், கதர் மற்றும் கிராமத் தொழில்கள் ஆணையம் மூலம், மத்தியப் பிரதேச மாநிலம் உட்பட நாடு முழுவதும் பிரதமரின் வேலைவாய்ப்பு உருவாக்கும் திட்டத்தை செயல்படுத்தி வருகிறது. இத்திட்டத்தின் கீழ், பொதுப் பிரிவு பயனாளிகள் ஊரகப் பகுதிகளில் திட்ட மதிப்பீட்டில் 25 சதவீதமும், நகர்ப்புறங்களில் 15 சதவீதமும் விளிம்புத் தொகை மானியத்தைப் பெறலாம். ஆதிதிராவிடர், பழங்குடியினர், ஓபிசி, சிறுபான்மையினர், பெண்கள், முன்னாள் ராணுவத்தினர், திருநங்கைகள், மாற்றுத் திறனாளிகள், வடகிழக்கு பிராந்தியம், முன்னோடி மாவட்டங்கள், மலை மற்றும் எல்லைப் பகுதிகள் போன்ற சிறப்புப் பிரிவினருக்கு விளிம்புத் தொகை மானியம் கிராமப்புறங்களில் 35% மற்றும் நகர்ப்புறங்களில் 25% ஆகும். உற்பத்தித் துறையில் அதிகபட்சமாக ரூ.50 லட்சமும், சேவைத் துறையில் ரூ.20 லட்சமும் செலவாகும்.
மத்தியப் பிரதேச மாநிலத்தில் கடந்த ஐந்து ஆண்டுகளில் பி.எம்.இ.ஜி.பி திட்டத்தின் செயல்பாடுகள் பின்வருமாறு:
|
|
ஆண்டு
|
|
மத்தியப் பிரதேசத்தில்
|
|
குவாலியர் மாவட்டத்தில்
|
|
திட்டம்
|
|
மார்ஜின் பணம்

|
|
மதிப்பிடப்பட்ட வேலைவாய்ப்பு
|
|
திட்டம்
|
|
மார்ஜின் பணம்

|
|
மதிப்பிடப்பட்ட
வேலை
|
|
2018-19
|
|
2526
|
|
10002.28
|
|
20208
|
|
62
|
|
322.38
|
|
496
|
|
2019-20
|
|
2175
|
|
8063.63
|
|
17400
|
|
36
|
|
176.73
|
|
288
|
|
2020-21
|
|
4854
|
|
13808
|
|
38832
|
|
99
|
|
411.7
|
|
792
|
|
2021-22
|
|
8082
|
|
20961.46
|
|
64656
|
|
250
|
|
854.35
|
|
2000
|
|
2022-23
|
|
5957
|
|
18129.7
|
|
47656
|
|
142
|
|
464.03
|
|
1136
2023-24 நிதியாண்டில் மத்தியப் பிரதேச மாநிலம் மற்றும் குவாலியர் மாவட்டத்தில் பி.எம்.இ.ஜி.பியின் கீழ் புதிய திட்டங்கள் / அலகுகளை அமைப்பதற்கான இலக்குகள் பின்வருமாறு:
|
|
நிதியாண்டு
2023-24
|
|
மத்தியப் பிரதேசத்தில்
|
|
குவாலியர் மாவட்டத்தில்
|
|
திட்டம்
|
|
திட்டம்
|
|
இலக்குகள்
|
|
5528
|
|
97
இத்தகவலை மத்திய சிறு மற்றும் நடுத்தரத் தொழில் துறை இணையமைச்சர் திரு பானு பிரதாப் சிங் வர்மா மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
பாரத ஸ்டேட் வங்கியின் அங்கீகரிக்கப்பட்ட கிளைகளில் தேர்தல் பத்திரங்கள் விற்பனை
பதிவு செய்யப்பட்ட அரசியல் கட்சிகளுக்கு, தனி நபர்கள் மற்றும் நிறுவனங்கள் நிதியளிக்க தேர்தல் பத்திரங்கள் திட்டத்தை மத்திய அரசு கடந்த 2018ம் ஆண்டு அறிவித்தது. இந்த தேர்தல் பத்திரத்தை தகுதியான அரசியல் கட்சிகள் மட்டுமே தங்களின் வங்கி கணக்கு மூலம் பணமாக்க முடியும்.
இந்த தேர்தல் பத்திரங்கள் பாரத ஸ்டேட் வங்கியின் 29 அங்கீகரிக்கப்பட்ட கிளைகளில் 1.10.2021 முதல் 10.10.2021 வரை வழங்கி, பணம் ஆக்க அங்கீகாரம் பெற்றுள்ளது.
இந்த தேர்தல் பத்திரங்கள் வழங்கப்பட்ட தேதியிலிருந்து 15 நாட்களுக்கு மட்டுமே செல்லுபடியாகும். இந்த தேர்தல் பத்திரத்தை, டெபாசிட் செய்த தேதியிலேயே, அரசியல் கட்சிகளின் வங்கி கணக்குக்கு பணம் சென்று விடும்.
தமிழகம் மற்றும் புதுச்சேரியில் உள்ளவர்கள் இந்த தேர்தல் பத்திரங்களை, சென்னை பாரிமுனையில் உள்ள பாரத ஸ்டேட் வங்கியின் பிரதான கிளையில் பெற முடியும். மற்ற மாநிலங்களில் உள்ள பாரத ஸ்டேட் வங்கியின் கிளைகளை கீழ்கண்ட இணைப்பில் பார்க்கலாம். https://pib.gov.in/PressReleasePage.aspx?PRID=1759311
---
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
138 நாட்களுக்குப் பிறகு இந்தியாவில் கொரோனாவுக்கு சிகிச்சை பெற்று வருவோரின் எண்ணிக்கை 4.03 லட்சமாகக் குறைவு
இந்தியாவில் கொரோனா தொற்றுக்கு தற்போது சிகிச்சை பெற்று வருவோரின் எண்ணிக்கை 4,03,248 ஆக இன்று பதிவாகியுள்ளது. கடந்த 138 நாட்களில் இதுவே குறைவான எண்ணிக்கையாகும். கடந்த ஜூலை 21-ஆம் தேதி சிகிச்சை பெறுவோரின் எண்ணிக்கை 4,02,529 ஆக இருந்தது.
கடந்த ஒன்பது நாட்களைப் போலவே குணமடைந்தவர்களின் எண்ணிக்கை, புதிதாக தொற்று ஏற்பட்டிருப்பவர்களின் எண்ணிக்கையை விட கூடுதலாகப் பதிவாகியுள்ளது. இதன் மூலம் நாட்டின் மொத்த பாதிப்பில் வெறும் 4.18% பேர் மட்டுமே தற்போது சிகிச்சை பெற்று வருகின்றனர்.
கடந்த 24 மணி நேரத்தில் 36,011 பேருக்கு நோய் தொற்று உறுதி செய்யப்பட்டுள்ள நிலையில் இதே காலகட்டத்தில் 41,970 பேர் குணமடைந்துள்ளனர். குணமடைவோரின் எண்ணிக்கை தொடர்ந்து அதிகரித்து வருவதால் தற்போது சிகிச்சை பெற்று வருவோரின் எண்ணிக்கையில் 6441 குறைந்துள்ளது.
கடந்த ஒரு வாரத்தில் இந்தியாவில் ஒரு மில்லியன் பேரில் 186 பேருக்கு புதிதாக பாதிப்பு ஏற்பட்டிருப்பது உலகில் மிகக் குறைந்த அளவாகும்.
இந்தியாவில் தற்போது குணமடைந்துள்ளவர்களின் எண்ணிக்கை 90 லட்சத்தைத் தாண்டி 91,00,792 ஆக பதிவாகியுள்ளது. குணமடைந்தோர் மற்றும் தற்போது சிகிச்சை பெற்று வருவோர் ஆகியோருக்கான இடைவெளி தொடர்ந்து சீராக அதிகரித்து இன்று 87 லட்சத்தை நெருங்கியுள்ளது .
புதிதாகக் குணமடைந்தோரில் 76.6% பேர் 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக மகாராஷ்டிராவில் 5,834 பேரும், கேரளாவில் 5820 பேரும், தில்லியில் 4,916 பேரும் ஒரே நாளில் குணமடைந்துள்ளனர்.
புதிதாகத் தொற்று ஏற்பட்டவர்களில் 75.70% பேர், 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக கேரளாவில் 5,848 பேருக்கும், அதைத்தொடர்ந்து மகாராஷ்டிராவில் 4,922 பேருக்கும், தில்லியில் 3,419 பேருக்கும் புதிதாக தொற்று ஏற்பட்டுள்ளது.
கடந்த 24 மணி நேரத்தில் 482 பேர் உயிரிழந்துள்ளனர். இதில் 79.05 சதவீதத்தினர் 10 மாநிலங்கள்/யூனியன் பிரதேசங்களைச் சேர்ந்தவர்கள். அதிகபட்சமாக மகாராஷ்டிராவில் 95 பேரும், அதைத் தொடர்ந்து தில்லியில் 77 பேரும், மேற்கு வங்கத்தில் 49 பேரும் உயிரிழந்துள்ளனர்.
நாட்டில் கடந்த ஒரு வாரத்தில் ஒரு மில்லியன் பேரில் மூன்று பேர் உயிரிழந்துள்ளனர். இது உலக அளவில் பதிவான குறைவான எண்ணிக்கைகளுள் ஒன்று.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1678690
------
(
பிரதமர் அலுவலகம்
பிரதமர் திரு நரேந்திர மோடி, பிலிப்பைன்ஸ் அதிபர் திரு ஃபெர்டினான்ட் மார்கோஸ் ஜூனியருடன் தொலைபேசி வாயிலாக உரையாடல்
பிரதமர் திரு நரேந்திர மோடி, பிலிப்பைன்ஸ் அதிபர் ஃபெர்டினான்ட் மார்கோஸ் ஜூனியரை இன்று தொலைபேசி வாயிலாக தொடர்புகொண்டு உரையாடினார்.
பிலிப்பைன்ஸின் 17-வது அதிபராக தேர்ந்தெடுக்கப்பட்டிருப்பதையொட்டி, திரு மார்கோஸூக்கு பிரதமர் வாழ்த்துத் தெரிவித்தார்.
பல்வேறு இருதரப்பு ஒத்துழைப்புகள் குறித்து விரிவாக விவாதித்த இருதலைவர்களும், அண்மைக் காலங்களில் இரு நாடுகளுக்கு இடையிலான ஒத்துழைப்பு, பெரும் வளர்ச்சி அடைந்து வருவது குறித்து மனநிறைவு தெரிவித்தனர். கிழக்கை உற்று நோக்குங்கள் என்ற இந்தியாவின் கொள்கை மற்றும் அதன் இந்தோ - பசிபிக் தொலைநோக்கு கொள்கையில் பிலிப்பைன்ஸ் முக்கியப் பங்கு வகிப்பதாக குறிப்பிட்ட பிரதமர், இருதரப்பு உறவுகளை மேலும் விரிவுபடுத்தவும் விருப்பம் தெரிவித்தார்.
பிலிப்பைன்ஸின் வளர்ச்சிக்காக அதிபர் ஃபெர்டினான்ட் மார்கோஸ் ஜூனியர் செயல்படுத்தும் திட்டங்களுக்கு இந்தியா முழு ஒத்துழைப்பு அளிக்கும் என்றும் பிரதமர் உறுதியளித்தார்.
------
((
ரெயில்வே அமைச்சகம்
சரக்குப் போக்குவரத்து மற்றும் கூரியர் நிறுவனங்களுக்கு நம்பகத்தகுந்த, வேகமான, கட்டுபடியாகக்கூடிய மற்றும் சுலபமான சரக்கு சேவைகளை ரயில்வே வழங்கவிருக்கிறது
ரயில்வேயின் சரக்கு சேவைகளுடன் வலுவான கூட்டணியை உருவாக்குவதற்காக முன்னணி கூரியர் சேவை நிறுவனங்களின் கூட்டமொன்றை ரயில்வே மற்றும் வர்த்தகம் & தொழில்கள் அமைச்சர் திரு பியுஷ் கோயல் நடத்தினார்.
கூட்டத்தின் போது, சரக்குப் போக்குவரத்து மற்றும் கூரியர் நிறுவனங்களுக்கு நம்பகத்தகுந்த, வேகமான, கட்டுபடியாகக்கூடிய மற்றும் சுலபமான சரக்கு சேவைகளை ரயில்வே வழங்கவிருக்கிறது என்று தெரிவிக்கப்பட்டது.
இந்திய ரயில்வேயின் மூலம் தனியார் சரக்கு சேவைகளின் வர்த்தகத்தை விரிவுபடுத்துவதற்கான சாத்தியக்கூறுகளை ஆய்வு செய்து விவாதிப்பதற்காக இந்தக் கூட்டம் கூட்டப்பட்டது.
வர்த்தகம் செய்வதை எளிமையாக்குவதை துரிதப்படுத்துவதற்காக, ரயில்வே அலுவலர்கள் மற்றும் சரக்குப் போக்குவரத்து மற்றும் கூரியர் நிறுவனங்களின் பிரதிநிதிகள் அடங்கிய கூட்டுக் குழுவொன்று அமைக்கப்படவிருக்கிறது.
கூட்டத்தில் பேசிய அமைச்சர், இரு தரப்புக்கும் பயன் தரக்கூடிய தீர்வுகள் உருவக்கப்பட்டு, அனைவரின் வர்த்தகமும் நிலையான வளர்ச்சி அடைவது உறுதி செய்யப்பட வேண்டும் என்றார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650968
-------
(Visitor Counter : 185